તમારા સાથીઓમાં કેટલાક એવા હશે કે જેને નવું નવું જાણવાનો શોખ છે. તેમનો એક હેતુ અનુભવ લેવાનો પણ હોઇ શકે. અનુભવ મેળવ્યા પછી એ બીજે સારી તક મળશે તો તમને ટાટા કરી દેશે! આ મિત્રો જિજ્ઞાસુની વ્યાખ્યામાં આવી શકે છે. તેમને તમે સામ-દામથી જોડે રાખી શકો. કર્મચારીઓ પૈકી ચોથો પ્રકાર ‘જ્ઞાની ભક્ત’ બહુ જ અગત્યનો છે. જે પોતાના કામને સારી રીતે જાણે છે. તે સંસ્થાના લક્ષ્યમંત્રને સમર્પિત છે. તે પોતાના અંગત હિત કે સુખ-દુ:ખ કરતાં સંસ્થાના વિકાસને અગત્યનો ગણે છે. આવી વ્યક્તિ જવલ્લે જ જોવા મળે. તેને બહુમૂલ્ય રત્નની પેઠે જાળવી રાખો. તેનું માન જાળવો. તેની વાત ધ્યાનથી સાંભળો. તેનામાં રહેલ શક્તિ સામર્થ્યનો શ્રેષ્ઠ ઉપયોગ કરો.